b'\n_START_ARTICLE_\nDemetrije Srijemski\n_START_SECTION_\n\xc5\xbdivotopis\n_START_PARAGRAPH_\nRo\xc4\x91en je Solunu u obitelji vi\xc5\xa1ih vojnih \xc4\x8dasnika. Bio je \xc4\x91akon, suradnika sv. Ireneja, \xc4\x8duvao je svete knjige. Mu\xc4\x8den je i ubijen zbog kr\xc5\xa1\xc4\x87anske vjere zajedno sa sv. Donatom i sv. Fortunatom, a nekoliko dana prije mu\xc4\x8deni\xc5\xa1tva sv. Ireneja. To se dogodilo za vrijeme vladavine cara Dioklecijana._NEWLINE_Poznati su spisi "Mirakuli sv. Demetrija", preko kojih se \xc5\xa1irilo njegovo \xc5\xa1tovanje. Kratko nakon smrti stanovnici Sirmijuma, slavili su ga kao sveca i za\xc5\xa1titnika grada. Huni na \xc4\x8delu s vojskovo\xc4\x91om Atilom napali su i opusto\xc5\xa1ili grad 441. godine. Pri tome je uni\xc5\xa1tena metropolija i biskupija te su odnesene relikvije sv. Demetrija u Solun. Prefekt Ilirika Leoncij dao je sagraditi bazilike u Sirmijumu i Solunu u \xc4\x8dast sv. Demetrija. _NEWLINE_Grad Sirmium je mijenjao ime u "Civitas Sancti Demetrii" 1180. godine pa u "Dmitrovica", "Mitrovica" i kona\xc4\x8dno ima naziv "Srijemska Mitrovica". Hrvatski kralj Dmitar Zvonimir dobio je tako\xc4\x91er ime po sv. Demetriju, tj. po ina\xc4\x8dici imena Dmitar. U Zagreba\xc4\x8dkom \xc4\x8casoslovu nalaze se najstariji sa\xc4\x8duvani bogoslu\xc5\xbeni tekstovi o sv. Demetriju solunske tradicije iz 1290. godine.\n_START_SECTION_\nPrijepori\n_START_PARAGRAPH_\n\xc4\x90akon Demetrije dovodi se u vezu s Demetrijem Solunskim, tj. poistovje\xc4\x87uje se s njim. Povjesni\xc4\x8dar Michael Vickers tvrdi da su Demetrije Solunski i \xc4\x91akon Demetrije jedan isti svetac i da je \xc5\xa1tovanje mu\xc4\x8denika iz Soluna nastalo na osnovu lika sirmiumskog \xc4\x91akona, a zbog dominacije Carigradske i Isto\xc4\x8dne crkve nad Panonijom. Ovu teoriju podr\xc5\xbeavaju Peter Toth, Dimitri Obolenskz, Mitko Panov, David Woods i Nicholas Mataya. Oni se pozivaju na dva martirologija Breviarum Syriacum i Martyrologium Hieronimyianum, jer spominju \xc4\x91akona Demetrija, dok o Demetriju iz Soluna nema rije\xc4\x8di. Oni vjeruju da je nakon najezde Huna (441.) i Avara (582.) u Sirmiumu dominirao kult Demetrija Solunskog, nakon \xc5\xa1to je sjedi\xc5\xa1te namjesnika premje\xc5\xa1teno u Solun te je zamijenio \xc4\x91akona Demetrija, postoje tvrdnje i o prijenosu sve\xc4\x8devih kostiju iz Sirmiuma u Solun. Nad temeljima stare bazilike \xc4\x91akona Demetrija, sagra\xc4\x91ena je nova, ali posve\xc4\x87ena Demetriju Solunskog, \xc5\xa1to je doprinijelo ja\xc4\x8danju kulta solunskog mu\xc4\x8denika, a oslabi sirmijumskog mu\xc4\x8denika. James Skedros se ne sla\xc5\xbee s ovim stavovima i smatra da je Demetrije Solunski stvarna povijesna osoba i da izostanak njegova imena u dva martirologija ne zna\xc4\x8di ni\xc5\xa1ta, jer u njih nisu bili upisani svi mu\xc4\x8denici. Ipak, on ne pori\xc4\x8de da je Carigrad radio na ja\xc4\x8danju kulta solunskog mu\xc4\x8denika na podru\xc4\x8dju Sirmiuma, a na \xc5\xa1tetu \xc4\x91akona Demetrija. Carigrad je radio na tome da se svaki trag sirmiumskog \xc4\x91akona ukloni, kako bi kult Dimitrija Solunskog postao dominantan, tj. vlast Isto\xc4\x8dnog carstva. Takva akcija Carigrada doprinosi da se pravoslavlje na prostoru Srijema utvrdi i opstane.'